
REPUBLIKA HRVATSKA

   ISTARSKA ŽUPANIJA

    OPĆINA CEROVLJE

       Općinsko vijeće

KLASA: 410-01/25-01/03
URBROJ: 2163-14-02/02-25-2
Cerovlje, 24. veljače 2025.
Na temelju članka 57. stavka 4. Zakona o porezu na dohodak („Narodne novine“ broj 115/16, 106/18, 121/19, 32/20, 138/20, 151/22, 114/23 i 152/24) i članka 17. Statuta Općine Cerovlje („Službene novine Grada Pazina“, broj 11/09, 7/13, 19/14, 4/18, 14/20,  6/21 i 21/21 – pročišćeni tekst), Općinsko vijeće Općine Cerovlje, na sjednici održanoj dana 24. veljače 2025.godine, donosi
                                                                       O D L U K U
o visini paušalnog poreza za djelatnosti iznajmljivanja i smještaja u turizmu

Članak 1.

Ovom odlukom utvrđuje se visina paušalnog poreza po krevetu u sobama, apartmanima i kućama, po smještanoj jedinici u kampu i/ili kamp-odmorištu te po smještajnoj jedinici u objektu za robinzonski smještaj koji se nalaze na području Općine Cerovlje. 

                                                                         Članak 2.


Visina godišnjeg paušalnog poreza na dohodak po jednom krevetu u sobama, apartmanima i kućama određuje se u iznosu od 30,00 eura.

Članak 3.


Visina godišnjeg paušalnog poreza na dohodak po jednoj smještajnoj jedinici u kampu i/ili kamp-odmorištu te po jednoj smještajnoj jedinici u objektu za robinzonski smještaj određuje se u iznosu od 40,00 eura.

Članak 4.

Stupanjem na snagu ove Odluke prestaje važiti Odluka o visini paušalnog poreza na dohodak po krevetu odnosno smještajnoj jedinici u kampu („Službene novine Grada Pazina“, broj 4/19).

 

 Članak 5.
 
Ova Odluka stupa na snagu osmog dana od dana objave u „Službenim novinama Grada Pazina i Općina Cerovlje, Gračišće, Karojba, Lupoglav i Sv. Petar u Šumi“.

 


OPĆINSKO VIJEĆE OPĆINE CEROVLJE

Predsjednik Općinskog vijeća

Ivan Jurada, v.r.

